open-index/open-wikipedia-markdown huggingface dataset:
Magio

**Magio** on vuonna 2001 ilmestynyt Liekki-yhtyeen esikoisalbumi, jonka julkaisi Spinefarm Recordsin alamerkki Hawaii Sounds. Se nousi Suomen virallisella listalla parhaimmillaan sijalle 24.

1970-luvun suomalaisesta progesta vaikutteita saanutta levyä on verrattu muun muassa Wigwamin ja Pekka Strengin tuotantoon. Sitä pidetään myös Liekin johtohahmon Janne Kuuselan edellisen yhtyeen Karkkiautomaatin viimeisen *[[Suudelmilla]]*-albumin jatkona. *Magion* kannen on tehnyt sarjakuvataiteilija Jenni Rope.

## Kappaleet
#  
#  
#  
#  
# 
#  
#  
#  
#  
#  
#  
#  
#  
# 

## Kokoonpano
* Janne Kuusela – laulu, kitara, urut
* Teemu Soininen – basso
* Vesa Lehto – rummut

### Vierailevat muusikot
* Okke Komulainen – kosketinsoittimet
* Arimo Komulainen – pasuuna
* Poke – huilu

## Lähde
*LIEKKI: MAGIO Finnmusic

## Lähteet
Rajan piirsin taa

**Rajan piirsin taa** on vuonna 2005 ilmestynyt Liekki-yhtyeen kolmas studioalbumi. Helmikuussa 2005 julkaistu levy pysyi Suomen virallisella listalla kuuden viikon ajan ja oli parhaimmillaan sijalla 4.

Albumin julkaisi monikansallinen Universal Music Group, jonka Liekki valitsi uudeksi levy-yhtiökseen kolmesta eri ehdokkaasta. *Rajan piirsin taa* -albumista piti alun perin tulla tuplalevy, mutta yhtye kyllästyi lopulta ajatukseen ja halusi pelkästään saada sen nopeasti valmiiksi. *Rajan piirsin taa* keräsi Liekin edellisen *[[Korppi (albumi)|Korppi]]*-albumin tapaan kriitikoilta runsaasti kehuja. Soinniltaan se on huomattavasti raskaampi kuin edeltäjänsä ja levyä on jopa kutsuttu sinfoniseksi. 

Singlenä albumilta julkaistiin kappaleet *Veljet* ja *Päijänne*. Levyn kannen on kahden ensimmäisen Liekin albumin tapaan tehnyt sarjakuvataiteilija Jenni Rope.

## Kappaleet
#  
#  
#  
#  
# 
#  
#  
#  
#  
#  
#  
#  
#  
# 
# 

## Kokoonpano
* Janne Kuusela – laulu, kitara
* Teemu Soininen – basso
* Juha Kulmala – rummut
* Okke Komulainen – kosketinsoittimet

### Vierailijat
* Poke – huilu, saksofoni

## Arvostelut
* City.fi: 
* Desibeli.net: 
* Soundi: 

## Lähteet
* LIEKKI: RAJAN PIIRSIN TAA Finnmusic

### Viitteet
Željka Cvijanović

**Željka Cvijanović** (o.s. Grabovac, kyril. Жељка Цвијановић; s. 1967) on bosnialainen serbipoliitikko. Hän oli Serbitasavallan presidentti vuodesta 2018 vuoteen 2022 ja oli sen pääministeri 2014-2018. Hän on toiminut aiemmin taloussuhteiden ja alueellisen yhteistyön ministerinä Džombićin hallituksessa.

Cvijanović edustaa Itsenäisten sosiaalidemokraattien liittoa ja häntä pidetään entisen presidentti Milorad Dodikin läheisenä yhteistyökumppanina.

Cvijanović on ammatiltaan englanninopettaja.

## Lähteet
* 

### Viitteet

## Aiheesta muualla
*
Kalliot leikkaa

__NOTOC__
**Kalliot leikkaa** on vuonna 2007 ilmestynyt Liekki-yhtyeen neljäs studioalbumi. Syyskuussa 2007 julkaistu levy pysyi Suomen virallisella listalla neljän viikon ajan ja oli parhaimmillaan sijalla 11.

Musiikillisesti levy edustaa edeltäjänsä, vuoden 2005 *[[Rajan piirsin taa]]* -albumin tavoin 1970-luvulta vaikutteita ammentavaa progressivista rockia ja sillä on mukana jopa hard rock -elementtejä. Kriitikoilta levy sai ristiriitaisen vastaanoton. Albumilta julkaistiin single *Marie* ja kappaleesta *Loistaa loistaa* tehtiin musiikkivideo. Kannen on muiden Liekin albumien tapaan tehnyt sarjakuvataiteilija Jenni Rope.

## Kappaleet
#  
#  
#  
#  
# 
#  
#  
#  
#  
#  
#  
#  
#  
# 
# 
# 

## Kokoonpano
* Janne Kuusela – laulu, kitara
* Teemu Soininen – basso
* Juha Kulmala – rummut
* Okke Komulainen – kosketinsoittimet

## Arvostelut
* Dome.fi: 
* Imperiumi.net: 
* Nyt.fi: 
* Soundi: 
* V2.fi: 

## Lähteet
* LIEKKI: KALLIOT LEIKKAA Finnmusic

### Viitteet
Luettelo Norjan pääministereistä

Tämä on luettelo Norjan pääministereistä. Luettelossa on  otettu huomioon myös Norjan kuvernöörit (*rigsstatholder*) vuosina 1814–1856, Norjan varakuninkaat (*visekonge*), ensimmäiset ministerit (*førstestatsråd*) vuosina 1814–1873 sekä itsenäisen Norjan pääministerit (*statsminister*) vuodesta 1905. Luettelossa on myös toisen maailmansodan aikaisen nukkehallinnon johto. 

## Norjan kuvernöörit (1814–1856)
#Kreivi Hans Henrik von Essen (1814–1816)
#Kreivi Carl Carlsson Mörner (1816–1818)
#Kreivi Johan August Sandels (1818–1827)
#Kreivi Baltzar von Platen (1827–1829)
#Kreivi Herman Wedel-Jarlsberg (1836–1840)
#Severin Løvenskiold (1841–1856)

## Norjan varakuninkaat (ajoittain 1814–1857)
#kruununprinssi Carl Johan (9. marraskuuta–17. marraskuuta, 1814)
#kruununprinssi Carl Johan (10. kesäkuuta–16. heinäkuuta 1816)
#kruununprinssi Oscar (11. huhtikuuta–1. marraskuuta 1824)
#kruununprinssi Oscar (17. kesäkuuta–3. joulukuuta 1833)
#kruununprinssi Carl (17. kesäkuuta 1856–22. kesäkuuta 1857)

## Ensimmäiset ministerit (1814–1873)
# Frederik Gottschalk Haxthausen (1814)
# Marcus Gjøe Rosenkrantz (1814–1815)
# Mathias Sommerhielm (1815–1822)
# Jonas Collett (1822–1836)
# Nicolai Johan Lohmann Krog (1836–1855)
# Jørgen Herman Vogt (1855–1858)
# Hans Christian Petersen (1858–1861)
# Frederik Stang (1861–1873); *jatkoi pääministerinä vuoteen [[1880]]*

## Pääministerit (1814–1873)

## Jaettu pääministeriys (1873–1905)
:*Vuonna 1873 Norjan ensimmäisen ministeriön toimisto korotettiin pääministerin toimistoksi Kristianiassa. Tukholmassa toimivan pääministerin toimisto jakoi tehtäviä Kristianian pääministerille   kuninkaalta. Lisäksi [[Ruotsin pääministeri]]n virka perustettiin vuodesta 1876 lähtien.*

## Norjan pääministerit (1905–1945)
Kun unioni purettiin 1905, pääministeri on toiminut Oslossa, paitsi toisen maailmansodan aikana, jolloin hallitus toimi pakolaishallituksen muodossa Lontoossa.

## De facto valtionpäämiehet toisen maailman sodan aikana

## Norjan pääministerit (1945– )

## Lähteet
Mladen Ivanić

**Mladen Ivanić** (; s. 16. syyskuuta 1958 Sanski Most) on bosnialainen serbipoliitikko. Hän oli Bosnian sosialistisen tasavallan silloisen yhdeksänjäsenisen presidenttineuvoston jäsen 1988–1991, Serbitasavallan pääministeri 2001–2003, Bosnian ulkoministeri 2003–2007, Bosnian parlamentin ylähuoneen (Dom Naroda) puhemies 2008–2009. Hänet valittiin Bosnian presidenttineuvostoon lokakuun 2014 vaaleissa.

Ivanić opiskeli taloustieteitä Banja Lukan yliopistossa ja myöhemmin Belgradin yliopistossa, josta hän väitteli tohtoriksi 1988 ja jossa hän on työskennellyt siitä lähtien.

Ivanić on johtanut keskustaoikeistolaista PDP-puoluetta sen perustamisesta vuodesta 1999.

Ivanić valittiin Bosnian presidenttineuvostoon serbien edustajana 2014. Hän voitti hallituspuolueen Željka Cvijanovićin. Samaa puoluetta edustava RS:n presidentti Milorad Dodik piti valitettavana että Ivanić sai kansainvälistä tukea ja muslimit tukivat häntä.

## Lähteet
Hyönteinen (albumi)

__NOTOC__
**Hyönteinen** on vuonna 2008 julkaistu Liekki-yhtyeen viides studioalbumi. Sen on tuottanut yhtyeen seitsemän vuotta aikaisemmin ilmestyneen esikoisalbumin tapaan Janne Haavisto. *Hyönteinen* viipyi Suomen virallisella listalla viikon ajan sijalla 17.

Musiikillisesti levy on hieman kevyempi kuin edeltäjänsä, vuonna 2007 julkaistu *[[Kalliot leikkaa]]*. Se on myös kestoltaan huomattavasti edellisiä albumeja lyhyempi, esimerkiksi *Kalliot leikkaa* oli lähes 20 minuuttia pidempi. Kriitikot eivät albumista juurikaan innostuneet, vaan sitä pidettiin pääsääntöisesti Liekin uran heikoimpana. Levyn kannen on muiden yhtyeen albumien tapaan tehnyt sarjakuvataiteilija Jenni Rope.

## Kappaleet
#  
#  
#  
#  
# 
#  
#  
#  
#  
#  
#  

## Kokoonpano
* Janne Kuusela – laulu, kitara
* Teemu Soininen – basso
* Juha Kulmala – rummut
* Okke Komulainen – kosketinsoittimet

### Vierailevat muusikot
* Abdissa Assefa – lyömäsoittimet
* Janne Haavisto – lyömäsoittimet
* Poke – huilu, saksofoni 

## Arvostelut
* Desibeli.net: 
* Dome.fi: 
* Nyt.fi: 
* Soundi: 

## Lähteet
* LIEKKI: HYÖNTEINEN Finnmusic

### Viitteet
The Mint (kirja)

**The Mint** on brittiläisen sotilashenkilön T. E. Lawrencen teos, jossa tämä kuvaa palvelustaan Kuninkaallisissa ilmavoimissa 1920-luvulla. Kirjaa ei voitu aikakaudelle liiallisen vapaamielisyyden vuoksi julkaista Lawrencen elinaikana, vaan se julkaistiin vasta tämän kuoleman jälkeen 1955.

*The Mint* ja sotamuistelmat *[[Seven Pillars of Wisdom]]* (1922) ovat T. E. Lawrencen merkittävimmät kirjalliset teokset tämän käännösteosten ja kirjeenvaihdon ohella. *The Mint* on Lawrencen sotamuistelmien ohella käännetty useille eri kielille.

## Lähteet

## Aiheesta muualla
* T. E. Lawrence, The Mint  telstudies.org
Leonard Woolley

**Leonard Woolley** (17. lokakuuta 1880 Lontoo, Yhdistynyt kuningaskunta – 20. helmikuuta 1952 Lontoo,Yhdistynyt kuningaskunta) oli brittiläinen arkeologi, joka tunnetaan parhaiten kaivauksistaan Urin kaupungissa Mesopotamiassa.

Woolleyta pidetään yhtenä ensimmäisistä moderneista arkeologista ja hänet lyötiin ritariksi 1935 saavutuksistaan arkeologiassa.

Woolley työskenteli vuosina 1907–1911 lähellä Wadi Halfaa, Sudanissa jossa hän teki kaivauksia alueella josta löytyi muinaisia egyptiläisiä esineitä. Myöhemmin vuosina 1912–1914 Woolley ja Arabian Lawrencena tunnettu T. E. Lawrence työskentelivät yhdessä Karkemišin kaivauksilla. 

## Lähteet

## Aiheesta muualla
* 
* 
* 
*
Sininen muistolaatta

**Sininen muistolaatta** () on Yhdistyneessä kuningaskunnassa tunnettujen henkilöiden tai tapahtumien muistoksi paljastettava muistolaatta, josta on vuodesta 1986 lähtien vastannut maan kulttuuriministeriön alainen English Heritage. Ensimmäiset muistolaatat paljastettiin Lontoossa 1800-luvulla.

## Aiheesta muualla

* Blue Plaques english-heritage.co.uk
FS Linois (1867)

**Linois** oli Ranskan laivaston vuonna 1867 vesillelaskettu puurunkoinen parkkitakiloitu 1. luokan aviso.

## Valmistus
Alus tilattiin Toulonin laivastontelakalta ja sen köli laskettiin 18. toukokuuta 1865. Alus laskettiin vesille 31. lokakuuta 1867 ja se otettiin palvelukseen 1. helmikuuta 1869.

## Palvelus
*Linois* poistettiin alusluettelosta 31. joulukuuta 1890.

## Lähteet
*

### Viitteet
Kehräjäkälät (heimo)

**Kehräjäkälät** (*Lecanoraceae*) on maljajäkälien lahkoon kuuluva heimo.

## Sukuja ja lajeja
* Pallerojäkälät *Lecidella*
** Muuripallerojäkälä *Lecidella stigmatea*
* *[[Claurouxia]]*
** Sokkelojäkälä *Claurouxia chalybeioides*
* *[[Carbonea]]*
** *[[Carbonea vorticosa]]*
* Kehräjäkälät *Lecanora*
** Haavankehräjäkälä *Lecanora allophana*
* Paasijäkälät *Miriquidica*
** Mustapaasijäkälä *Miriquidica deusta*
* Vainiokehräjäkälät *Protoparmeliopsis*
** Tyrskykehräjäkälä *Protoparmeliopsis achariana*
** Riuttakehräjäkälä *Protoparmeliopsis laatokkaënsis
** [[Kaarrekehräjäkälä]] *Protoparmeliopsis macrocyclos*
** [[Vainiokehräjäkälä]] *Protoparmeliopsis muralis*
* *Bryonora*
** [[Härmäkukkurajäkälä]] *Bryonora pruinosa*
* [[Tulkkujäkälät]] *Pyrrhospora*
** [[Tammentulkkujäkälä]] *Pyrrhospora quernea*
* *Clauzadeana*
** [[Nököjäkälä]] *Clauzadeana macula*
* [[Korujäkälät]] *Rhizoplaca*
** [[Punakorujäkälä]] *Rhizoplaca chrysoleuca*
** [[Viherkorujäkälä]] *Rhizoplaca melanophthalma*
* *Psorinia*
** [[Pohjanpakurajäkälä]] *Psorinia conglomerata*
* *Bryodina*
* *Tylothallia*
* *Ameliella*
* *Palicella*
** [[Lahotummujäkälä]] *Palicella filamentosa*
* [[Muurikehräjäkälät]] *Myriolecis*
** [[Kalkkikehräjäkälä]] *Myriolecis albescens''

## Lähteet

## Aiheesta muualla
* Laji.fi: Lecanoraceae
* ITIS: Lecanoraceae 
* UniProt: Taxonomy - Lecanoraceae
Menden kieli

**Mende** on Sierra Leonen etelä- ja keskiosassa puhuttu mandelainen kieli. Sitä puhuu äidinkielenään 1,5 miljoonaa ihmistä. Mende kuuluu mandelaisten kielten lounaishaaraan ja sen läheisin sukukieli on loko. Sierra Leonen lisäksi menden puhujia asuu myös Liberiassa ja Guineassa. Liberiassa menden puhujamäärä oli  vuonna 1991.

Mendeä voidaan kirjoittaa latinalaisilla kirjaimilla, mutta sille on kehitetty myös oma mende-kirjoitusjärjestelmä.

## Lähteet
Royal Tank Regiment

**Royal Tank Regiment** (RTR, ennen **Tank Corps** ja **Royal Tank Corps**) on maailman vanhin panssariyksikkö ja nykypäivänä Britannian armeijaan kuuluva panssaroitu rykmentti ja osa Royal Armoured Corps -joukkoja.

Tunnettuihin yksikössä palvelleisiin henkilöihin kuuluu muun muassa Arabian Lawrencena tunnettu T. E. Lawrence (1923–25).

## Lähteet

## Aiheesta muualla

* Viralliset internet-sivut army.mod.uk 
* Royal Tank Regiment Association royaltankregiment.com
Paimen (albumi)

**Paimen** on vuonna 2010 julkaistu Liekki-yhtyeen kuudes ja toistaiseksi viimeisin studioalbumi. Kaksi vuotta aikaisemmin ilmestyneen *[[Hyönteinen (albumi)|Hyönteisen]]* tapaan se ei ollut suuri myyntimenestys, vaan pysyi Suomen virallisella listalla ainoastaan viikon ajan sijalla 37. *Paimen* on listasijoitukseltaan huonoin yhtyeen albumeista.

Musiikillisesti Liekki palaa *Paimenella* usean raskaampaa progressiivista rockia sisältäneen levyn jälkeen kahden ensimmäisen albuminsa tunnelmiin, jossa on progen lisäksi vaikutteita myös popista ja folk rockista. *Paimen* sai kriitikoilta jälleen myönteisen vastaanoton edellisen levyn murskaavien arvioiden jälkeen. Albumin kannen on muiden yhtyeen levyjen tapaan tehnyt sarjakuvataiteilija Jenni Rope.

## Kappaleet
#  
#  
#  
#  
# 
#  
#  
#  
#  
#   

## Kokoonpano
* Janne Kuusela – laulu, kitara
* Teemu Soininen – basso
* Juha Kulmala – rummut
* Okke Komulainen – kosketinsoittimet

## Arvostelut
* Desibeli.net: 
* Dome.fi: 
* Soundi: 
* V2.fi: 

## Lähteet
* LIEKKI: PAIMEN Finnmusic

### Viitteet
Teloschistaceae

**Teloschistaceae** on keltajäkälien lahkoon kuuluva heimo.

## Sukuja ja lajeja
* Kultajäkälät (*Caloplaca*)
** Punakultajäkälä (*Caloplaca biatorina*)
** Täpläkultajäkälä (*Caloplaca cirrochroa*)
** Linnakultajäkälä (*Caloplaca decipiens*)
** Tyrskykultajäkälä (*Caloplaca marina*)
** Pikkukultajäkälä (*Caloplaca microthallina*)
** Katvekultajäkälä (*Caloplaca obliterans*)
** Muurikultajäkälä (*Caloplaca saxicola*)
** Merikultajäkälä (*Caloplaca scopularis*)
** Suolakultajäkälä (*Caloplaca thallincola*)
** Nystykultajäkälä (*Caloplaca verruculifera*)
* Tulijäkälät (*Fulgensia*)
** Tulijäkälä (*Fulgensia bracteata*)
* Jalokeltajäkälät (*Xanthomendoza*)
** Pahtakeltajäkälä (*Xanthomendoza borealis*)
** jalokeltajäkälä (*Xanthomendoza fulva*)
* Keltajäkälät (*Xanthoria*)
** Merikeltajäkälä (*Xanthoria aureola*)
** Seinäkeltajäkälä (*Xanthoria candelaria*)
** Loistokeltajäkälä (*Xanthoria elegans*)
** Haavankeltajäkälä (*Xanthoria parietina*)
** Pikkukeltajäkälä (*Xanthoria polycarpa*)
** Ryynikeltajäkälä (*Xanthoria sorediata*)
** Jyväskeltajäkälä (*Xanthoria ucrainica*)

## Lähteet
La Primavera (kappale)

**La Primavera** on saksalaisen Sash!-tuottajatiimin musiikkikappale, jolla vierailee myös yhdysvaltalainen laulaja La Trec. Kappale julkaistiin 16. maaliskuuta 1998 tiimin toisen studioalbumin *[[Life Goes On (Sashin albumi)|Life Goes Onin]]* ensimmäisenä singlenä.

## Kappaleet
**CD Maxi-single (Europe, 1998)**
# "La primavera" (Original Radio/Video Edit) - 3:09
# "La primavera" (U.K. Radio Edit) - 3:35
# "La primavera" (Original 12") - 5:42
# "La primavera" (DJ Jam & De Leon Rmx) - 6:03
# "La primavera" (Blank & Jones Club Mix) - 8:18
# "La primavera" (Ric Moraine Rmx) - 6:11
# "La primavera" (Indi-Cut-Tiv) - 2:30

## Listasijoitukset

## Lähteet
Pekka Kultanen

**Pekka Kultanen** (s. 23. heinäkuuta 1956 Pietarsaari) on uransa jo päättänyt suomalainen jalkapalloilija. Hän pelasi hyökkääjänä. Kultasen kasvattajaseura on FF Jaro, jota hän edustikin lähes koko uransa kotimaassa. Vuodet 1978-1979 hän pelasi ruotsalaisessa IFK Sundsvallissa, joka pelasi vuonna 1979 Allsvenskanissa eli korkeimmalla sarjatasolla. Kultanen pelasi Allsvenskanissa 24 ottelua ja teki yhden maalin. Vuonna 1980 hän palasi Jaroon ja lopetti uransa vuonna 1989 Kakkosen Nykarleby IK:ssa. Hän on 174 senttimetriä pitkä ja painaa 70 kiloa.

## Lähteet
* http://soccerdatabase.eu/player/100210/
* http://footballvintage.free.fr/index.php?option=com_content&view=article&id=353:jaro-1982&Itemid=442
Stay (Sash!:n kappale)

**Stay** on saksalaisen tuotantotiimi Sash!:n kappale, jolla vierailee euroopanamerikkalainen laulaja La Trec. Sen julkaisi Mighty Recrods heidän It’s My Life – The Album-debyyttialbumin neljäntenä ja viimeisenä singlenä 29. syyskuuta 1997. Kappale oli yhteensä neljä viikkoa *Canadian RPM Dance Chartin* kärjessä ja se saavutti 10. sijan Saksassa sekä 19. sijan Sveitsissä. Kappale pääsi myös neljänkymmenen parhaan joukkoon Itävallassa, Belgiassa, Saksassa, Irlannissa, Italiassa ja Alankomaissa. Tämä on myös heidän kolmas peräkkäinen kappale, joka on saavuttanut Britannian singlelistan toisen sijan.

## Kappaleet
### CD Maxi-single (Europe, 1996)
# 
# 
# 
# 
# 

## Listasijoitukset

## Lähteet
Otto Leonidas Sirelius

**Otto Leonidas Sirelius** (15. toukokuuta 1859 Pietari – 1918 (?) Pietari) oli suomalaista sukua ollut Venäjän keisarikunnan armeijassa palvellut jalkaväenkenraali.

Sireliuksen vanhemmat olivat kenraalimajuri Otto Arvid Ferdinand Sirelius ja vapaaherratar Maria Stackelberg. Sirelius kävi Pietarissa Paavalin sotaopiston vuosina 1877–1879 ja Nikolain yleisesikunta-akatemian vuosina 1883–1885. Hän palveli ensin upseerina Henkikaartissa ja myöhemmin esikuntaupseerina useissa joukko-osastoissa. Hänet ylennettiin 1894 everstiksi ja 1902 kenraalimajuriksi. Vuosina 1897–1903 Sirelius toimi Venäjän sotilasasiamiehenä Kööpenhaminassa ja Tukholmassa, minkä jälkeen hän komensi Henkikaartissa ensin jääkärirykmenttiä ja vuodesta 1906 jääkäriprikaatia. Vuonna 1908 hänet ylennettiin kenraaliluutnantiksi ja siirrettiin 23. jalkaväkidivisioonan komentajaksi Helsinkiin, mistä hän siirtyi kaksi vuotta myöhemmin 3. jalkaväkidivisioonan komentajaksi.

Ensimmäisen maailmansodan sytyttyä Sirelius määrättiin Aleksandr Samsonovin komentamaan Venäjän 2. armeijaan II armeijakunnan komentajaksi. Hän osallistui muun muassa venäläisille katastrofaalisen tappion tuottaneeseen Tannenbergin taisteluun elokuussa 1914. Sirelius kuitenkin ylennettiin vuoden 1915 alussa jalkaväenkenraaliksi ja siirrettiin XXIII armeijakunnan komentajaksi. Vuonna 1916 hän komensi IV Siperian armeijakuntaa. Vuoden 1917 alussa Sirelius sai komentoonsa Romaniassa XXIII ja XXXIV armeijakunnista yhdistetyn niin sanotun Dobrudžan armeijan. Hän oli jalkaväenkenraali Leonid Leschin ohella ainoa Venäjän armeijan suomalaissukuisista upseereista, joka sai ensimmäisen maailmansodan aikana komentoonsa kokonaisen armeijan.

Sirelius erosi sotapalveluksesta helmikuun vallankumouksen jälkeen vuonna 1917. Hän tuki Venäjän sisällissodan alkuvaiheessa Etelä-Venäjällä toimineita valkoisia kenraaleita, mutta jäi bolševikkien vangiksi. Hänet vietiin vankina Pietariin (Petrogradiin), minkä jälkeen hänet teloitettiin tarkemmin tuntemattomana ajankohtana.

Kenraalimajuri ja lääninkuvernööri Leo Aristides Sirelius oli Otto Leonidas Sireliuksen veli.

## Lähteet
International Federation of the Phonographic Industry

**International Federation of the Phonographic Industry** (**IFPI**) on järjestö, joka edustaa maailmanlaajuista ääniteteollisuutta. Se on voittoa tavoittelematon järjestö, joka on rekisteröity Sveitsissä. Yrityksen sihteeristö toimii Lontoossa, ja sillä on aluetoimistoja Brysselissä, Hongkongissa ja Miamissa.

## Toiminta

Järjestön päätehtävä on edistää musiikkiäänitteiden arvoa, turvata äänitetuottajien oikeuksia sekä laajentaa musiikkiäänitteiden kaupallista käyttöä. Sen palveluja jäsenille ovat oikeudellisen alan neuvonta (lobbaus), piratismin valvonta, oikeudenkäynti ja sääntelyasiat, markkinatutkimus ja viestintätuki.

## Rakenne

Victoria Oakley valittiin huhtikuussa 2024 toimitusjohtajaksi. Frances Moore toimi sitä ennen toimitusjohtajana vuodesta 2010 joulukuuhun 2023. Moore korvasi John Kennedyn, joka oli johtanut organisaatiota vuodesta 2005 lähtien ja oli yksi Live Aidin sekä Live8:n vastaavista tuottajista. IFPIn päämaja on City of Westminsterin kaupunginosassa Lontoossa, Englannissa.

## Lähteet
Toraja-sa’danin kieli

**Toraja-sa’dan** on Indonesiassa Sulawesin saaren eteläosassa puhuttu austronesialainen kieli. Sitä puhuu vuoden 2000 väestönlaskennan mukaan äidinkielenään  ihmistä.

## Lähteet
Limier-luokka

**Limier-luokka** oli Ranskan laivaston viiden puurunkoisen parkkitakiloidun aluksen muodostama 1. luokan avisoluokka, jotka luokiteltiin vuonna 1876 3. luokan risteilijöiksi.

## Alukset

## Lähteet
*

### Viitteet
Mongon kieli

**Mongo** on Kongon demokraattisessa tasavallassa puhuttu bantukieli. Sitä puhui vuonna 1991 äidinkielenään  ihmistä.

## Lähteet
Lucian Sânmărtean

**Lucian Iulian Sânmărtean** (s. 13. maaliskuuta 1980 Bistrița) on romanialainen jalkapalloilija, joka kotimaansa lisäksi on pelannut Kreikassa, Alankomaissa ja Saudi-Arabiassa. Oikeajalkaisen Sânmărteanin pelipaikka on keskikenttä. Hän on kuulunut myös Romanian jalkapallomaajoukkueeseen. 

## Seurajoukkueura
Sânmărtean aloitti uransa kotikaupunkinsa Gloria Bistrițassa, jota hän edusti vuodet 1998-2003. Vuonna 2003 hän siirtyi Kreikan Superliigan Panathinaikosiin. Panathinaikosissa Sânmărtean pelasi viisi kautta, mutta tilille kertyi vain 24 ottelua Superliigassa. Kaudella 2003–2004 hän voitti seuran paidassa sekä Superliigan että Kreikan cupin.

Talvella 2007 Sânmărtean siirtyi Alankomaiden Eredivisien Utrechtiin. Hän pelasi seurassa vuoteen 2008 asti ollen kentällä vain 16 liigaottelussa ilman maaleja. Tammikuussa 2009 Sânmărtean palasi kasvattajaseuraansa Gloria Bistrițaan. Hän edusti seuraa vain saman vuoden joulukuuhun asti, kunnes siirtyi FC Vasluihin. Vasluissa pelatun neljän vuoden aikana Sânmărtean voitti Romanian cupin. Hän pelasi 121 ottelua, joissa hän onnistui maalinteossa 11 kertaa. 

Talvella 2014 Sânmărtean siirtyi kotimaansa suurseuraan Steaua Bukarestiin, jossa hän voitti liigamestaruuden kaudella 2013–2014 ensimmäistä kertaa urallaan. Myös kaudella 2014–2015 Sânmărtean juhli Liga I:n mestaruutta. Hän pelasi seuran paidassa vuosina 2014–2015 26 ottelua tehden niissä viisi maalia. Vuonna 2014 hänet valittiin vuoden jalkapalloilijaksi kotimaassaan.

Tammikuussa 2015 Sânmărtean siirtyi Saudi-Arabian valioliigan Ittihadiin. 

## Maajoukkueura
Romaniaa alle 21-vuotiaiden maajoukkueessa edustanut Sânmărtean debytoi Romanian jalkapallomaajoukkueessa vuonna 2002. Silloinen päävalmentaja Ioan Sabău sanoi Sânmărteanin olevan Romanian lahjakkain pelaaja sitten Gheorghe Hagin. Sânmărteanin ura ei kuitenkaan edennyt odotetulla tavalla loukkaantumisista johtuen ja hän pelasi seuraavat maaottelunsa vasta vuonna 2011, kahdeksan vuotta edellisestä maajoukkuekomennuksesta. Victor Pițurcăn aikana Sânmărtean nousi mukaan maajoukkueeseen vakiopelaajaksi. Hän pelasi kaikkiaan 21 maaottelua, joista viimeisen kesäkuussa 2016..

## Saavutukset
**Seurajoukkuetasolla**
*Kreikan Superliiga: 2003–2004
*Kreikan cup: 2003–2004
*Liga I: 2013–2014, 2014–2015
*Romanian cup: 2014–2015
*Romanian liigacup: 2014–2015

**Henkilökohtainen**
*Romanian vuoden jalkapalloilija: 2014

## Lähteet
* 
* http://www.national-football-teams.com/player/5424/Lucian_Sanmartean.html

### Viitteet
Ari Moilanen (painonnostaja)

**Ari Moilanen** (s. 1956) on suomalainen painonnostaja ja painonnostovalmentaja. Hän valmentaa OAK:ssa (Ounasvaaran Atleetti Klubi). 

Omalla painonnostourallaan Moilasen parhaat kansainväliset saavutukset olivat maailmancupin 5. tila (1985 Jerevan, Armenia) ja Pohjoismaiden mestaruuskilpailujen pronssimitali (1985 Tanska) sekä kotimaiset saavutukset nuorten SM-kultaa 1978 ja 1979 ja miesten SM-hopeaa 1986 ja 1990. Hänen parhaat tuloksensa ovat 347,5&nbsp;kg (tempaus 157,5&nbsp;kg + työntö 190&nbsp;kg) sarja 110&nbsp;kg vuonna 1984.

Ari Moilanen on ollut aktiivinen painonnostovalmentaja, joka on toiminut muun muassa Viron miesten lentopallomaajoukkueen fysiikkavalmentajana 2006, Uuden-Seelannin painonnostomaajoukkueen päävalmentajana 2007–2009, Pekingin olympialaisissa 2008 Uuden-Seelannin painonnostojoukkueen johtajana ja päävalmentajana ja Suomen joukkueen päävalmentajana.

Moilanen sai vuonna 1992 elinikäisen kilpailu- ja toimitsijakiellon dopingin vuoksi. Toimitsijakielto on sittemmin purettu.

## Lähteet
Orhei

**Orhei** (, aiemmin myös , ) on Moldovan 9. suurin kaupunki ja piirikeskus. Se sijaitsee maan keskiosassa, maanteitse 47 kilometriä pääkaupunki Chișinăusta pohjoiseen.

Vuoden 2014 alussa Sorocan kaupungin väkiluvuksi arvioitiin 33&nbsp;600; koko Orhein piirissä oli 125&nbsp;400 asukasta. Vuosikymmen aiemmin (väestönlaskenta 2004) kaupungin asukasluku oli 25&nbsp;641.

## Lähteet

## Aiheesta muualla
Ungheni

**Ungheni** (, ) on Moldovan seitsemänneksi suurin kaupunki ja Unghenin piirin keskus. Se sijaitsee Prutjoen itärannalla Romanian vastaisella rajalla ja on osa Keski-Moldovaa. Ungheniin on maanteitse 126 kilometriä pääkaupunki Chișinăusta länteen.

Vuoden 2014 alussa Unghenin kaupungin asukasluvuksi arvioitiin 38&nbsp;400 ja koko Unghenin piirin 117&nbsp;400 henkeä. Vuosikymmen aiemmin (2004) toteutetussa väestönlaskennassa kaupungin väkiluku oli 32&nbsp;530.

Noin 20 kilometriä kaupungin luoteispuolella on kansainvälinen maantien raja-asema ja siltayhteys Prutjoen vastarannalle Romaniaan, jossa Iașin kaupunki sijaitsee 29 kilometrin päässä rajasta. Ungheni on merkittävä rautateiden kauttakulku- ja risteyspaikkakunta. Kaupungin kautta kulkee Moldovan rautateiden (Calea Ferată din Moldova, CFM) pääratayhteys, joka saapuu lännessä Romanian Iașista ja jatkaa Unghenin pääkaupunkiin Chișinăuhun Transnistrian Benderin ja Tiraspolin kautta Ukrainan Odessan alueelle. Myös sivuratayhteys Moldovan pohjoisosiin (mm. Bălți) ja sitä kautta Ukrainaan liittyy päärataverkkoon Unghenissa.

## Lähteet

## Aiheesta muualla
Soroca

**Soroca** (, ) on Moldovan 8. suurin kaupunki. Se sijaitsee maan pohjoisosassa Dnestrin lounaisrannalla, noin 150 kilometriä pääkaupunki Chişinăusta pohjoiseen.

Vuoden 2014 alussa Sorocan kaupungissa arvioitiin olevan noin 37&nbsp;500 ja koko Sorocan piirissä 100&nbsp;100 asukasta. Vuosikymmen varhaisemmassa (2004) väestönlaskennassa kaupungin asukasluku oli 28&nbsp;362.

Kaupungista johtaa paikallistie joen vastarannalle Ukrainan Vinnytsjan alueelle ja tällä tiellä on paikallinen raja-asema. Noin 10 kilometriä kaupungin pohjoispuolella on kansainvälinen raja-asema ja suurempi siltayhteys Dnestrjoen vastarannalle Ukrainan Jampolin kaupunkiin.


Kuva:Nistru la Soroca.jpg|Kaupunki Dnestrin lounaisrannalla (kuvan vasen puoli).
Kuva:Soroca102.JPG|Sorokan linnoitus joen äärellä.


## Lähteet

## Aiheesta muualla

*Tourist towns: Soroca   (tur.md) 
*Sorocan kaupungin väestöjakauma 1897 väestönlaskennassa  (demoscope.ru)
Albin Krabbe

**Albin Krabbe-Rosqvist** (1. lokakuuta 1879 Hämeenlinna – 20. toukokuuta 1918) oli suomalainen näyttelijä. Hän näytteli paitsi suomenruotsalaisissa, myös ruotsalaisissa teattereissa.

## Elämä ja ura

Albin Krabbe-Rosqvistin vanhemmat olivat oluenpanija Anders Krabbe-Rosqvist ja Hilda Albertina Granbohm. Turussa suorittamansa yhteiskoulun jälkeen Krabbe opiskeli maalaustaidetta Helsingissä ja Kööpenhaminassa. Näyttämötaidetta hän opiskeli Tukholmassa 1889–1891. Krabbella oli lukuisia näyttämökiinnityksiä 1900-luvun vaihteen molemmin puolin: August Arppen seurue 1891–1892, Tukholman Folkteatern 1892–1894, Svenska Inhemska Teatern (Turku) 1894–1897, Axel Collinin, Bror Olssonin ja v. d. Ostenin seurueet (Ruotsi) 1897–1903 sekä Svenska Teatern ja Folkteatern 1903–1911.

Krabben näyttämötaiteellisia tehtäviä olivat muun muassa Romeo (*[[Romeo ja Julia]]*), Nikita (*[[Pimeyden valta]]*), Turkka (*[[Tukkijoella (näytelmä)|Tukkijoella]]*) ja nimiosa kappaleessa *Rikskurtisören*. Kaikki edellä mainitut roolit olivat ruotsinkielisiä.

Krabbe toimi muodostamansa Oulunkylän suojeluskunnan päällikkönä. Muutamia vuosia ennen edesmenoaan hänet nimitettiin reservinvänrikiksi.

Albin Krabben vanhempi veli, Oskar Krabbe, oli niin ikään näyttelijä.

## Lähteet ja viitteet
*Kotimaisia näyttämötaiteilijoita sanoin ja kuvin, Kustannusliike Opas, Viipuri 1930

## Aiheesta muualla
*Kaupunginosat.net
Oskar Krabbe

**Oskar Krabbe-Rosqvist** (5. marraskuuta 1871 Hämeenlinna – 11. joulukuuta 1951) oli suomalainen näyttelijä. Hän esiintyi sekä suomen- että ruotsinkielisissä teattereissa. Lisäksi hän kirjoitti ja käänsi lukuisiä näytelmiä ja työskenteli sanomalehtitoimittajana.

## Elämä ja ura
Oskar Krabbe-Rosqvistin vanhemmat olivat oluenpanija Anders Krabbe-Rosqvist ja Hilda Albertina Granbohm. Turussa suorittamansa Leistenin yhteiskoulun jälkeen Krabbe kävi Dramaattisen Oppilaskoulun kurssin Helsingissä. Krabbella oli lukuisia näyttämökiinnityksiä: Ida Aalberg-Teatteri 1893–1894, Svenska Inhemska Teatern 1894–1899, kiertueita Ruotsissa ja Suomessa 1899–1903, Svenska Inhemska Teatern 1903–1904, Helsingin Ruotsalainen Teatteri ja Folkteatern 1904–1906, Tampereen Teatteri 1906–1908, oma kiertue 1908–1912, Suomalainen Maaseututeatteri (ohjaaja) 1912–1913, Svenska Inhemska Teatern 1913–1916 ja Kansan Näyttämö 1916–1920.

Krabben ruotsinkielisiä näyttämötehtäviä olivat muun muassa Niilo (näytelmässä *Murtovarkaus*) ja Göran Persson (*Kaarina Maununtytär*). Suomeksi hän näytteli muun muassa pääroolin kappaleessa *Kauppaparooni*.

Oskar Krabbella oli roolitehtäviä kolmessa suomalaisessa mykkäelokuvassa, jotka kaikki ovat kadonneet: *[[Nuori luotsi (vuoden 1913 elokuva)|Nuori luotsi]]* (1913), *[[Verettömät]]* (1913) ja *[[Kesä (elokuva)|Kesä]]* (1915).

Oskar Krabben nuorempi veli, Albin Krabbe, oli niin ikään näyttelijä.

## Lähteet
*Kotimaisia näyttämötaiteilijoita sanoin ja kuvin, Kustannusliike Opas, Viipuri 1930

### Viitteet

## Aiheesta muualla
*Kaupunginosat.net
* Oskar Krabbe : Muistoja Arkadian ajoilta, Helsingin Sanomat, 5.4.1936, nro 93 A, s. 30, Kansalliskirjaston digitaaliset aineistot
* Oskar Krabbe : Turnee Ida Aalberg-Kivekäs, Helsingin Sanomat, 19.4.1936, nro 105, s. 30, Kansalliskirjaston digitaaliset aineistot
Geoffrey de Havilland

**Geoffrey de Havilland**, OM, CBE, AFC, TKI, FRAeS, (27. heinäkuuta 1882 – 21. toukokuuta 1965) oli brittiläinen ilmailun pioneeri ja ilma-insinööri. Hänen suunnittelemaansa kaksimoottorista Mosquito lentokonetta on pidetty monipuolisimpana koskaan rakennettuna sotakoneena. de Havillandilla oli avioliitosta Louise Thomasin kanssa kolme poikaa; Peter, Geoffrey ja John joista Geoffrey ja John kuolivat koelento-onnettomuuksissa. Näyttelijät Olivia De Havilland ja Joan Fontaine olivat Geoffrey de Havillandin serkkuja.

Hän perusti de Havilland Aircraft Companyn 25. syyskuuta 1920 ostettuaan Aircraft Manufacturing Companyn ilmailuun liittyneet osat George Holt Thomasin tuella.

## Lähteet
Dubăsari

**Dubăsari** (, ) on Moldovan itäosissa, autonomisessa, separatistisessa Transnistriassa sijaitseva kaupunki ja Dubăsarin piirin keskus. Kaupunki sijaitsee maanteitse 62 kilometriä aluekeskus Tiraspolista luoteeseen Dnestrin itärannalla. Molodovan pääkaupunki Chișinău on noin 50 kilometriä Dubăsarista lounaaseen. Moldovan puoleinen rajakaupunki Dnestrin länsipuolella on Criuleni.

Vuoden 2014 alussa kaupungin väkiluvuksi arvioitiin 25&nbsp;060, kun koko Dubăsarin piirissä asui yhteensä 34&nbsp;994 henkeä. Vuosikymmen aikaisemmin (2004) kaupungissa oli 23&nbsp;650 ja piirissä 37&nbsp;449 asukasta.

Kaupungin nimi Dubăsari tarkoittaa soutajaa. Paikkakunta on yksi Dnestrin varren kohdista, joihin aikoinaan rakennettiin linnoitus (kuten Benderiin etelämpänä ja Sorocaan pohjoisempana). Seutu on ollut pitkään asuttua, sillä ympäristöstä on löydetty kivikautista esineistöä, vaikka Neuvostoliiton ajan raskas teollisuus turmelikin osan muinaisista asuinpaikoista. Itse Dubăsarin kylä on 1500-luvulta. Kaupungin eteläpuolella on silta Dnestrin yli ja rajanylityspaikka Transnistriasta varsinaisen Moldovan puolelle. Viitisen kilometriä sillasta luoteeseen - kaupungin länsipuolella - on Dubăsarin vesivoimala (Dubossaeskaja GES), jossa on mahdollista vierailla.

Rajanylityspaikkana kaupungissa käytiin vuoden 1992 sodan tärkeimpiä taisteluita. Luodinreikiä saattaa yhä nähdä rakennusten seinissä (tieto vuodelta 2010). Palvelut ovat keskittyneet erityisesti prospekt Leninan varrelle. Sieltä löytyy muun muassa ravintola, muutama kahvila ja sairaala.


Kuva:Дубоссары герб города.JPG|Kaupungin vaakuna.
Kuva:Пам. Ленину.JPG|Leninin patsas.
Kuva:Дубоссары ГЭС.jpg|Näkymä Dnestrin Dubăsarin vesivoimalan padolta.
Kuva:ГЭС Дубоссары двойной кадр.jpg|Dubăsarin vesivoimalaa.


## Lähteet

## Aiheesta muualla

* Kaupungin kartta venäläissivustolla   (dubossary.ru)
*
Lundan kieli

**Lunda** on Sambiassa, Angolassa ja Kongon demokraattisessa tasavallassa puhuttu bantukieli. Sitä puhuu Sambiassa äidinkielenään  ihmistä vuoden 2010 väestönlaskennan mukaan. Angolassa oli  lundan puhujaa vuonna 2001. Lunda on läheistä sukua Kongossa puhutuille ruundin ja keten kielille.

## Lähteet
Ciadîr-Lunga

**Ciadîr-Lunga** (gagauziksi Çadır-Lunga, , ) on kaupunki Moldovan eteläosissa, Gagauzian autonomisella alueella. Kaupunki on maanteitse 128 kilometriä pääkaupunki Chișinăusta etelään; Gagausia aluekeskus Comrat on 36 kilometrin päässä.
 
Kaupungin vuoden 2014 alun väkiluvuksi arvioitiin 22&nbsp;800, jolla se oli autonomisen, 161&nbsp;900 asukkaan  Gagauzian toiseksi suurin kaupunki. Vuosikymmen aiemmin (väestönlaskenta 2004) kaupungin asukasluku oli ollut 19&nbsp;401.

Ensimmäinen historiallinen maininta paikkakunnasta on vuodelta 1541. Kaupungissa sijaitsee muun muassa nunnaluostari. Ukrainan Odessan alueen raja on melko lähellä kaupungin itä- ja eteläpuolella maantien rajanylityspaikkoineen. Rautatie Chişinăusta Romanian Bukarestiin kulkee kaupungin kautta.


Kuva:Chadyr-Lunga church.JPG|Kazanin jumaläidin ikonille omistettu ortodoksinen kirkko Ciadîr-Lungassa.
Kuva:Chadyr-Lunga Cultural centre.jpg|Kulttuurikeskuksen edustaa.

## Lähteet

## Aiheesta muualla
Krabbe

**Krabbe** on baltiansaksalaista alkuperää oleva aatelissuku, joka on naturalisoitu, Norjan (aateliin), Tanskan (aateliin ja paronin arvoon), Ruotsin (aateliin ja vapaaherralliseen arvoon), Suomen suuriruhtinaskunnan (aateliin) ja Venäjän keisarikunnan (aateliin)

## Suvun merkittäviä henkilöitä

### Aateliset
* Morten Krabbe oli tanskalainen aatelismies. Hän oli Norjan liittokansleri ja pappi Oslossa vuodesta 1532.      
* Karl Fredrik Krabbe (1738–1811), suomalainen tuomari ja maaherra
* Karl Arvid Krabbe (1779–1835), suomalainen tuomari ja virka- ja valtiopäivämies
* Jakob Fredrik Krabbe (1806–1875), suomalainen kenraalimajuri
* Nikolai Krabbe (1814–1876), venäläinen amiraali, laivastoministeri 1860–1874 – Krabben niemimaa on nimetty hänen mukaansa
* Magnus Arvid Krabbe (1818–1882), suomalainen juristi ja valtiopäivämies, Axel Henning Krabben velipuoli
* Axel Henning Krabbe (1823–1865), suomalainen upseeri ja valtiopäivämies, Karl Arvid Krabben poika

### Suvun muita kuuluisia henkilöitä

* Albin Krabbe-Rosqvist (1879–1918), suomalainen näyttelijä
* Knud Haraldsen Krabbe (1885–1965), tanskalainen neurologi, jonka mukaan on nimetty Krabben tauti
* Jeroen Krabbé (s. 1944), alankomaalainen näyttelijä
* Katrin Krabbe (s. 1969), saksalainen pikajuoksija
* Oskar Krabbe-Rosqvist (1871–1951), suomalainen näyttelijä ja sanomalehtitoimittaja
* Tim Krabbé (s. 1943), alankomaalainen toimittaja ja kirjailija

## Suvun vaakunoita

Tiedosto:COA family sv Krabbe.svg|Krabbe af Krageholm nro 21, Jörgen Krabbe, joka esiteltiin vuonna 1664 Tukholman Ritarihuoneella 12. tammikuuta 1676, hänestä tuli paroni Krageholmin linnassa Skånessa. hänen jälkeensä ei perillisiä.
Tiedosto:Krabbe of Damsgaard coat of arms.jpg|Krabbe of Damsgaard, uradelvaakuna tunnetaan vuodesta 1502.
Tiedosto:Krabbe-Wappen.png|Morten Krabbe, vaakuna on tunnettu jo 1498 lähtien, vaakuna on otettu käyttöön vuonna 1690. (alkuperä Jyllanti).
Tiedosto:COA-family-sv-Krabbe-af-Krageholm.png|Krabbe-af-Krageholm suvun perhevaakuna.
Tiedosto:COA-family-Krabbe-af-Svaneby.png|Krabbe-af-Svaneby Ruotsalainen perhevaakuna, haara on aateloitu 1625, nro. 46 ja suku on lakannut 1700-luvulla.
Tiedosto:COA-family-Krabbe-nr-2149.png|Krabbe-suvun perhevaakuna, sukuhaara on matrikuloitu Ruotsissa vuonna 1789, nr. 2149, sekä Suomessa 1818 nr. 159, suvun jäseniä on yhä elossa.
Tiedosto:Krabbe original.jpg|Krabbe- suvun aatelisvaakuna.


## Lähteet
Pandora ja lentävä hollantilainen

**Pandora ja lentävä hollantilainen** (myös *Pandora ja Lentävä hollantilainen*; ) on vuonna 1951 ensi-iltansa saanut Albert Lewinin ohjaama, tuottama ja käsikirjoittama brittiläinen draamaelokuva, jonka pääosissa ovat Ava Gardner ja James Mason. *Pandora ja lentävä hollantilainen* kertoo naisesta, joka ei pysty rakastamaan, ja miehestä, joka ei pysty kuolemaan. *Pandora ja lentävä hollantilainen* perustuu Lentävän hollantilaisen kansantaruun.

## Juoni

*Pandora ja lentävä hollantilainen* sijoittuu 1930-luvun Espanjan katalonialaiseen rannikkokaupunkiin, missä amerikkalainen yökerholaulaja ja viettelijätär Pandora Reynolds (Ava Gardner) viettää aikaansa. Pandora vetää miehiä puoleensa, mutta hän ei itse pysty rakastumaan. Kylmäsydämisen kaunottaren sisin alkaa kuitenkin lämmetä, kun hän kohtaa satamaan jahdillaan purjehtivan salaperäisen kuolemattoman hollantilaisen Hendrik van der Zeen (James Mason).

## Näyttelijät

## Tuotanto
*Pandora ja lentävä hollantilainen* kuvattiin Technicolor-elokuvausmenetelmällä vähän yli 1,2 miljoonan dollarin budjetilla lähinnä Espanjassa. Elokuvan kuvauspaikkoina olivat Espanjassa Katalonian Barcelona, Costa Brava, Palamós ja Tossa de Mar, jonne pystytettiin pronssiveistos Ava Gardnerin näyttelemästä Pandora Reynoldsista Gardnerin kunniaksi kesällä 1998. Elokuvaa kuvattiin myös Ison-Britannian Lontoossa ja Surreyn  Sheppertonissa sijaitsevilla studioilla. Elokuvan kuvaukset olivat alkaneet toukokuun alussa ja päättyneet elokuun lopulla 1950. Dorkay Productions ja Romulus Films olivat elokuvan tuotantoyhtiöinä.

Elokuvan kuvauksien aikana Mario Cabrélle ja Ava Gardnerille kehittyi rakkaussuhde, joka kiinnitti paljon median huomiota. Cabrén ja Gardnerin lyhytikäinen romanssi hiipui, kun Gardner lähti Espanjasta elokuvan kuvauksien päätyttyä.

## Julkaisu ja vastaanotto
*Pandora ja lentävä hollantilainen* sai ensi-iltansa Isossa-Britanniassa helmikuussa vuonna 1951 ja Suomessa 13. huhtikuuta 1951. Yhdysvalloissa elokuva sai ensi-iltansa ensiksi New Yorkissa 6. joulukuuta 1951 ja sitten Los Angelesissa 11. tammikuuta 1952. Metro-Goldwyn-Mayer oli elokuvan levittäjäyhtiönä.

MGM:n merkintöjen mukaan elokuva tuotti Yhdysvaltain ja Kanadan teatterilevityksessä 1 247 000 dollaria ja muualla 354 000 dollaria. Ilmestyessään *Pandora ja lentävä hollantilainen* sai kriitikoilta myönteisen vastaanoton, ja Rotten Tomatoes -sivuston mukaan kriitikoiden arvosteluista 86 prosenttia on myönteistä perustuen neljääntoista arvosteluun. Ohjaaja Albert Lewin sai parhaan ohjauksen Directors Guild of America -ehdokkuuden vuonna 1952. *Pandora ja lentävä hollantilainen* on julkaistu niin VHS:nä, DVD:nä kuin Blu-raynäkin.

## Lähteet

## Aiheesta muualla
* 
* 
* 
* ''Pandora ja lentävä hollantilainen'' TCM Movie Databasessa 
* ''Pandora ja lentävä hollantilainen'' Rotten Tomatoes -sivustolla
Salsette

**Salsette** ( tai साष्टी, *Sāṣṭī*) on väkiluvultaan Intian suurin saari. Se sijaitsee Arabianmeressä Maharashtran osavaltion länsirannikolla. Saarella sijaitsevat Mumbain ja Thanen kaupungit.

Nykyinen Mumbain alue koostui alun perin seitsemästä asutetusta saaresta. 1600-luvulla alkaneessa maantäyttöhankkeessa seitsemän saarta yhdistettiin 150 vuoden kuluessa yhdeksi saareksi.

## Lähteet

## Huomautukset
Lehtikaktukset

**Lehtikaktukset** (*Epiphyllum*) on 19-lajinen kaktuskasvisuku, jonka lähimpiä sukulaisia ovat talvikaktukset (*Schlumbergera*) ja hovikaktukset (*Disocactus*). Lehtikaktukset ovat epifyyttisiä metsissä kasvavia kaktuksia, joilla on litteät lehtimäiset varret ja yöllä kukkivat valkoiset kukat. Suvun tieteellinen nimi on muodostettu kreikankielisistä sanoista epi 'päällä' ja fyllon 'lehti'. Nimi viittaa kukkiin, jotka näyttävät sijaitsevan lehtien päällä.

## Tuntomerkit
Lehtikaktukset ovat monihaaraisia pensaita, joko pystykasvuisia, kiipeileviä köynnöksiä tai riippuvia puiden oksilla tai kivien päällä kasvavia kaktuksia. Usein niillä on ilmajuuria. Vanhat haarat ovat tyvestään liereitä, tavallisesti piikittömiä ja usein puutuneita, kun taas nuoret varret ovat litteitä ja lehtimäisiä. Lehtimäisen varren reunassa on pyöristyneitä tai teräviä hampaita, jotka voivat olla liuskoittuneita tai pariosaisia. Hampaat sijaitsevat areoleiden eli kääpiöversojen väleissä. Areolit ovat tavallisesti piikittömiä. 

Lehtikaktusten näyttävät ja isot (pituus 10–30 cm), mutta yleensä vain öisin auki olevat kukat sijaitsevat kasvien varsissa yksittäin. Ne ovat muodoltaan suppilomaisia tai tarjottimen tavoin laakeita, ja emin vartalon tyvellä on pieniä suomuja ja harvoin sukasia tai karvoja. Kukan tyvimalja on pitkä ja sen pinta on suomuinen. Malja laajenee äkisti nielun kohdalta. Uloimmat kehälehdet ovat väriltään vaaleita, kellertäviä tai vaaleanpunertavia, sisimmät vaaleankeltaisia tai valkoisia. Heteet kiinnittyvät nieluun. Hedelmä on munamainen tai pitkänomainen, ja sen pinnalla on pieniä suomuja ja piikittömiä areoleja. Siemenet ovat munuaismaisia ja mustia.

## Levinneisyys
Lehtikaktusten luontainen levinneisyysalue käsittää Keski-Amerikan ja Meksikon, mutta jokunen laji kasvaa myös Karibian alueella ja Etelä-Amerikan pohjoisosassa.

## Lajit
Lehtikaktuksiin kuuluvat lajit:
* *Epiphyllum anguliger*
* *Epiphyllum cartagense*
* *Epiphyllum caudatum*
* *Epiphyllum columbiense*
* *Epiphyllum costaricense*
* *Epiphyllum crenatum*
* *Epiphyllum floribundum*
* *Epiphyllum grandilobum*
* *Epiphyllum guatemalense*
* *Epiphyllum hookeri*
* *Epiphyllum laui*
* *Epiphyllum lepidocarpum*
* *Epiphyllum oxypetalum* – tuoksulehtikaktus
* *Epiphyllum phyllanthus*
* *Epiphyllum pittieri*
* *Epiphyllum pumilum*
* *Epiphyllum rubrocoronatum*
* *Epiphyllum thomasianum*
* *Epiphyllum trimetrale*

## Lähteet
* Anderson E. F. 2001: The Cactus Family. - Timber Press. Portland, Oregon. .
* Finto: Kassu – Kasvien suomenkieliset nimet: ''Epiphyllum''

### Viitteet

## Aiheesta muualla
Jos... (elokuva)

**Jos…** (*if....*) on brittiläinen draamaelokuva vuodelta 1968. Englantilaista poikien sisäoppilaitoskuria satirisoivan elokuvan on ohjannut Lindsay Anderson, joka toimi tuolloin vahvana äänenä Britannian vastakulttuuripiireissä. Pääosaa näyttelee Malcolm McDowell ensimmäisessä elokuvaroolissaan.

Elokuva poikien tekemästä vallankumouksesta omassa koulussaan on  ohjaaja Andersonin mukaan paljossa velkaa Jean Vigon mykkäelokuvaklassikolle *[[Nolla käytöksessä]]*.

*Jos...* on ensimmäinen osa Lindsay Andersonin kolmen elokuvan trilogiasta, jonka kaikissa osissa Malcolm McDowell esittää jokamieshahmoa nimeltä Mick Travis. Muut elokuvat ovat *[[Onnenpoika (elokuva)|Onnenpoika]]* ja *[[Britannia Hospital – juhlapäivä]]*. Niiden tarinat eivät muodosta mitään jatkumoa tai kokonaisuutta, mutta kaikissa esiintyy samannimisiä hahmoja.

## Näyttelijät

## Tuotanto
David Sherwin pohjasi käsikirjoituksen omiin sisäoppilaitoskokemuksiinsa Kentissä. Hän kirjoitti ensimmäisen version jo kymmenkunta vuotta aiemmin yhdessä John Howlettin kanssa ja antoivat sen luettavaksi Ealing Studios -yhtiön veteraanileikkaajalle Seth Holtille, joke tuolloin yritti siirtyä ohjaajaksi Hammer-yhtiöön. Holt innostui aiheesta muttei katsonut olevansa sopiva ohjaajaksi vaan tuottajaksi, ja ehdotti ohjaajaksi Lindsay Andersonia. Kuvauspaikaksi satin Andersonin oma vanha koulu, Cheltenham College Gloucestershiressä. Elokuvaa kuvattiin kouluaikana maaliskuusta 1968 lähtien, ja avustajina on koulun oppilaita, jotka saivat osallistua filmin tekoon vapaatunneillaan. Kesäaikaan koulu oli varattu muuhun käyttöön, jolloin kuvauksia jatkettiin Aldenhamin koulussa Hertfordshiressä.

Elokuva käyttää vuorotellen väri- ja mustavalkokuvausta.
Toistuvana musiikkina kuullaan kongolaisen lapsikuoron esittämä ”Sanctus” messusta *Missa Luba*, joka oli aiemmin ollut Britannian singlelistoilla.

## Vastaanotto ja jälkimaine
Elokuva voitti Kultaisen palmun vuoden 1969 Cannesin elokuvajuhlilla. Vuonna 2004 Total Film -elokuvalehti nimesi sen kaikkien aikojen 16. parhaaksi brittielokuvaksi. Vuonna 1999 British Film Instituten kyselyssä *Jos...* äänestettiin kaikkien aikojen 12. parhaaksi brittielokuvaksi. Vastaajina oli tuhat Ison-Britannian elokuva- ja televisioammattilaista. *[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Lähteet

## Aiheesta muualla
*Lambert, Gavin (2000). *Mainly About Lindsay Anderson*, 1. painos, sivu 384. New York: Knopf. .
* Sherwin, David (1969). *if.... A film by Lindsay Anderson and David Sherwin* (elokuvan käsikirjoitus). New York: Simon and Schuster. .
* Sinker, Mark (2004). *if….*. Lontoo: British Film Institute. .
Erne

**Erne** () on 120 kilometriä pitkä joki Irlannissa ja Pohjois-Irlannissa. Joen valuma-alue on 4&nbsp;372 neliökilometriä.

Erne saa alkunsa Beaghy Lough -järvestä Irlannissa. Se virtaa aluksi etelään, kääntyen sitten pohjoiseen ja laskien lopulta Pohjois-Irlannin puolella Donegalinlahteen Atlanttiin. Matkan varrella se virtaa usean järven läpi, joista suurimmat ovat Lough Gowna, Lough Oughter ja Lough Erne. Erne on suosittu kalastusalue.

Shannon-Ernen kanava yhdistää Ernen Shannonjokeen.

## Lähteet

## Aiheesta muualla
Ava Gardnerin filmografia

**[[Ava Gardner]]** (1922–1990) näytteli yhteensä 45&nbsp;vuotta (1941–1986) kestäneen uransa aikana yli 60&nbsp;elokuva- ja televisiotuotannossa. Seuraavassa luettelossa ovat kaikki hänen elokuva-, televisio- ja radioesiintymisensä. Lisäksi artikkelissa ovat Gardnerin palkinnot ja palkintoehdokkuudet.

## Elokuvat

## Televisioesiintymiset

## Muut elokuvat

## Radio

## Palkinnot, palkintoehdokkuudet ja muut kunniat

## Lähteet

* 
*
Fancy Answers

**Fancy Answers** (myös *Fancy Answers: What’s Your I. Q.? &ndash; No. 5*) on vuonna 1941 ensi-iltansa saanut Basil Wrangellin ohjaama yhdysvaltalainen lyhytelokuva. Lyhytelokuvan käsikirjoitti Joe Ansen ja tuotti Pete Smith, joka toimi myös lyhytelokuvan kertojana. Metro-Goldwyn-Mayer oli elokuvan tuotanto- ja levittäjäyhtiö. Lyhytelokuva sai ensi-iltansa Yhdysvalloissa 1. marraskuuta 1941. *Fancy Answers* on Ava Gardnerin ensimmäinen elokuvaesiintyminen.

## Näyttelijät

## Lähteet
Disykloheksyyliamiini

**Disykloheksyyliamiini** (C12H23N) on amineihin kuuluva orgaaninen yhdiste. Yhdistettä käytetään muiden kemikaalien valmistamiseen, korroosionestoaineena ja hapettumista estävänä kemikaalina kumeissa.

## Ominaisuudet
Huoneenlämpötilassa disykloheksyyliamiini on väritöntä nestemäistä ainetta. Yhdiste liukenee vain himena veteen ja paremmin orgaanisiin liuottimiin. Disykloheksyyliamiinin vesiliuokset ovat emäksisiä ja aine reagoi happojen kanssa muodsotaen suoloja.

## Valmistus ja käyttö
Disykloheksyyliamiinia voidaan valmistaa ammoniakin ja sykloheksanolin välisellä reaktiolla. Muita tapoja valmistaa yhdistettä ovat sykloheksanonin pelkistävä aminointi sykloheksyyliamiinin, vedyn ja palladium- tai platinakatalyytin avulla sekä fenolin ja aniliinin välisellä reaktiolla ja vedyttämällä muodostuvatuote palladiumin toimiessa katalyyttinä.

Disykloheksyyliamiinia ja sen suoloja voidaan käyttää korroosionestoaineena, kumien hapettumisenestoaineena, kumien vulkanoinninkiihdyttimenä, polttoaineiden lisäaineena, kefalosporiiniantibioottien valmistuksessa, väriaineiden valmistuksessa, hyönteismyrkkyjen valmistuksessa ja polykarbonaattien valmistuksessa katalyyttinä.

## Lähteet
Åsa Romson

**Åsa Elisabeth Romson** (s. 22. maaliskuuta 1972 Rönninge, Salemin kunta) on ruotsalainen juristi ja poliitikko. Hän on istunut valtiopäivillä vuodesta 2010 ja toimi Ympäristöpuolue Vihreiden puoluejohtajana yhdessä Gustav Fridolinin kanssa vuosina 2011–2016. Romson oli Ruotsin ilmasto- ja ympäristöministerinä sekä varapääministerinä 2014–2016.

Romson väitteli Tukholman yliopistossa tohtoriksi ympäristöoikeudesta huhtikuussa 2012. Hän on aiemmin opiskellut Tukholman yliopistossa oikeustieteen kandidaatiksi vuosina 1996–2001.

Romson erosi ympäristöpuolueen johdosta toukokuussa 2016, kun puolueen vaalikomitea oli esittänyt hänen siirtämistään syrjään puoluejohdosta. Vaalikomitean mukaan Romsonilla ei ollut enää riittävää tukea ympäristöpuoluetta koetelleiden skandaalien jälkeen. Taustalla vaikutti puoluejohtoon kasvanut tyytymättömyys asuntoministeri Mehmet Kaplanin jouduttua eroamaan. Gustav Fridolinin pariksi ympäristöpuolueen johtoon Romsonin tilalle nousi kehitysministerinä toiminut Isabella Lövin.

## Lähteet

## Aiheesta muualla

* Romsonin blogi